b'\n_START_ARTICLE_\nBrit\xc5\xb3 Ryt\xc5\xb3 Afrika\n_START_SECTION_\nRaida\n_START_PARAGRAPH_\nNuo XIX a. vidurio Jungtin\xc4\x97 Karalyst\xc4\x97 tur\xc4\x97jo interes\xc5\xb3 Zanzibaro sultonato kontroliuojamoje Ryt\xc5\xb3 Afrikos pakrant\xc4\x97je, siunt\xc4\x97 \xc4\x8dia savo keliautojus ir derybininkus. 1890\xc2\xa0m. Heligolando-Zanzibaro sutartimi vokie\xc4\x8diai su britais pasidalino kontroliuotas pakrantes pusiau, taip pat tiesia linija nustat\xc4\x97 tarpusavio sien\xc4\x85 \xc5\xbeemyne. I\xc5\xa1 prad\xc5\xbei\xc5\xb3 Brit\xc5\xb3 imperija jai atitekusias dalis (Zanzibaro ir Vitu sultonatus) paskyr\xc4\x97 administruoti Brit\xc5\xb3 Ryt\xc5\xb3 Afrikos kompanijai, ta\xc4\x8diau 1890\xc2\xa0m. pavert\xc4\x97 \xc5\xa1ias teritorijas protektoratu._NEWLINE_I\xc5\xa1 prad\xc5\xbei\xc5\xb3 protektoratui nepriklaus\xc4\x97 vakarin\xc4\x97 Kenijos dalis, kuri 1896\xc2\xa0m. priskirta Ugandos protektoratui, ta\xc4\x8diau 1902\xc2\xa0m. perskirstant administracij\xc4\x85, Ryt\xc5\xb3 Afrikai priskirtos ir rytin\xc4\x97s Ugandos teritorijos, gyvenamos luhij\xc5\xb3 ir luo gen\xc4\x8di\xc5\xb3. Nuo 1909\xc2\xa0m. protektorat\xc4\x85 sudar\xc4\x97 6 provincijos: Kenijos, Naiva\xc5\xa1os, Njanzos, Sejid\xc4\x97s, Tanalando ir Ukambos. Britai skatino tiek balt\xc5\xb3j\xc5\xb3, tiek ind\xc5\xb3 migracij\xc4\x85 \xc4\xaf \xc5\xa1al\xc4\xaf, kuri vis spart\xc4\x97jo._NEWLINE_1918\xc2\xa0m. po Pirmojo pasaulinio karo pabaigos britai taip pat gavo gretim\xc4\x85 Tanganikos mandat\xc4\x85. 1920\xc2\xa0m. Ryt\xc5\xb3 Afrikos protektoratas statusas buvo pakeistas \xc4\xaf Kenijos kolonij\xc4\x85.'